CELEX: 52006PC0683
Language: da
Date: 2006-11-15
Title: Forslag til Rådets forordning om ændring af Rådets forordning (EF) nr. 74/2004 om indførelse af en endelig udligningstold på importen af sengelinned af bomuld med oprindelse i Indien

Vigtig juridisk meddelelse

|

52006PC0683

Forslag til Rådets forordning om ændring af Rådets forordning (EF) nr. 74/2004 om indførelse af en endelig udligningstold på importen af sengelinned af bomuld med oprindelse i Indien  /* KOM/2006/0683 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 15.11.2006KOM(2006)683 endeligForslag tilRÅDETS FORORDNINGom ændring af Rådets forordning (EF) nr. 74/2004 om indførelse af en endelig udligningstold på importen af sengelinned af bomuld med oprindelse i Indien(forelagt af Kommissionen)BEGRUNDELSEBAGGRUNDEN FOR FORSLAGET |Begrundelse og formål Dette forslag vedrører anvendelsen af Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 461/2004 af 8. marts 2004 (i det følgende benævnt "grundforordningen"), i proceduren vedrørende importen af sengelinned af bomuld med oprindelse i Indien. |Generel baggrund Forslaget er fremsat som led i gennemførelsen af grundforordningen og er resultatet af en undersøgelse, der er foretaget i overensstemmelse med de indholdsmæssige og proceduremæssige krav i grundforordningen. |Gældende bestemmelser på det område, som forslaget vedrører Rådets forordning (EF) nr. 74/2004[1], ændret ved Rådets forordning (EF) nr. 2143/2004[2] og (EF) nr. 122/2006[3], om indførelse af en endelig udligningstold på importen til Fællesskabet af sengelinned af bomuld med oprindelse i Indien. Forslag om at indrømme nye eksportører til Fællesskabet behandling som nye eksporterende producenter. |Overensstemmelse med andre EU-politikker og -mål Ikke relevant. |HØRING AF INTERESSEREDE PARTER OG KONSEKVENSANALYSE |Høring af interesserede parter |Ansøgeren og EF-erhvervsgrenen er blevet underrettet om resultaterne af undersøgelsen og har haft lejlighed til at fremsætte bemærkninger. |Ekspertbistand |Der har ikke været behov for ekspertbistand. |Konsekvensanalyse Forslaget er udarbejdet som følge af gennemførelsen af grundforordningen. Grundforordningen foreskriver ikke en analyse af de generelle konsekvenser, men indeholder en udtømmende liste over de forhold, der bør evalueres. |FORSLAGETS RETLIGE ASPEKTER |Resumé af forslaget Ved forordning (EF) nr. 74/2004 indførte Rådet en endelig udligningstold på importen til Fællesskabet af sengelinned af bomuld med oprindelse i Indien. I forbindelse med den oprindelige undersøgelse blev der på grund af det store antal eksportører/producenter af den pågældende vare i Indien udtaget en stikprøve af de eksporterende producenter. Der blev fastsat individuelle toldsatser på mellem 4,4 % og 10,4 % for de selskaber, der indgik i stikprøven, mens andre samarbejdsvillige selskaber uden for stikprøven fik tildelt en toldsats på 7,6 %. Der blev fastsat en resttoldsats på 10,4 % for selskaber, der enten ikke gav sig til kende, eller som ikke udviste samarbejdsvilje i forbindelse med undersøgelsen. I henhold til artikel 2 i Rådets forordning (EF) nr. 74/2004 kan indiske eksportører/producenter, der opfylder betingelserne i artiklen, behandles på samme måde som de samarbejdsvillige selskaber, der ikke indgik i stikprøven ("status som ny eksportør"). Rådets forordning (EF) nr. 74/2004 er blevet ændret to gange, nemlig ved Rådets forordning (EF) nr. 2143/2004 og Rådets forordning (EF) nr. 122/2006. Ved begge forordninger blev navnene på selskaber, der eksporterede den pågældende vare med oprindelse i Indien, og som opfyldte kriterierne i Rådets forordning (EF) nr. 74/2004, føjet til listen over indiske eksporterende producenter i bilaget til forordningen. Seks af de 19 indiske eksportører/producenter, der anmodede om at få status som nye eksportører, fremlagde dokumentation, der ansås for tilstrækkelig til at ændre Rådets forordning (EF) nr. 74/2004 ved at føje dem til listen over de selskaber, der er omfattet af den vejede gennemsnitlige told på 7,6 %. Det foreslås derfor, at Rådet vedtager vedlagte forslag til forordning, der bør offentliggøres i Den Europæiske Unions Tidende så hurtigt som muligt. |Retsgrundlag Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab, senest ændret ved Rådets forordning (EF) nr. 461/2004 af 8. marts 2004. |Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende grunde: |Foranstaltningens form er beskrevet i ovennævnte forordninger og giver ikke mulighed for nationale beslutninger. |Det er ikke relevant at forklare, hvordan byrder af finansiel eller administrativ art, der pålægges Fællesskabet, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål. |Reguleringsmiddel/reguleringsform |Foreslået retsakt: forordning. |Andre midler ville ikke være hensigtsmæssige af følgende grunde: Grundforordningen foreskriver ikke alternative muligheder. |BUDGETMÆSSIGE KONSEKVENSER |Forslaget har ingen konsekvenser for Fællesskabets budget. |1.  Forslag tilRÅDETS FORORDNINGom ændring af Rådets forordning (EF) nr. 74/2004 om indførelse af en endelig udligningstold på importen af sengelinned af bomuld med oprindelse i IndienRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab[4] (i det følgende benævnt "grundforordningen"),under henvisning til artikel 2 i Rådets forordning (EF) nr. 74/2004 af 13. januar 2004 om indførelse af en endelig udligningstold på importen af sengelinned af bomuld med oprindelse i Indien[5],under henvisning til forslag fra Kommissionen, forelagt efter høring af det rådgivende udvalg, ogud fra følgende betragtninger:A. TIDLIGERE PROCEDURE(1) Ved forordning (EF) nr. 74/2004 indførte Rådet en endelig udligningstold på importen til Fællesskabet af sengelinned af bomuld henhørende under KN-kode ex 6302 21 00 (Taric-kode 6302 21 00 81, 6302 21 00 89), ex 6302 22 90 (Taric-kode 6302 22 90 19), ex 6302 31 00 (Taric-kode 6302 31 10 90) og ex 6302 32 90 (Taric-kode 6302 32 90 19) med oprindelse i Indien. I betragtning af det store antal samarbejdsvillige indiske eksporterende producenter af den pågældende vare, blev der i overensstemmelse med grundforordningens artikel 27 udvalgt en stikprøve, og der blev fastsat individuelle toldsatser på mellem 4,4 % og 10,4 % for de selskaber, som indgik i stikprøven, mens andre samarbejdsvillige selskaber, som ikke indgik i stikprøven, fik tildelt en toldsats på 7,6 %. Der blev fastsat en resttoldsats på 10,4 % for alle andre selskaber.(2) Det er fastsat i artikel 2 i Rådets forordning (EF) nr. 74/2004 (i det følgende benævnt "den oprindelige forordning"), at hvis en ny eksporterende producent i Indien over for Kommissionen fremlægger tilstrækkelig dokumentation for, at det pågældende selskab ikke eksporterede de i artikel 1, stk. 1, omhandlede varer til Fællesskabet i undersøgelsesperioden (1. oktober 2001 til 30. september 2002) ("det første kriterium"), at det ikke er forretningsmæssigt forbundet med nogen af de eksportører eller producenter i Indien, som er genstand for de ved forordningen indførte antisubsidieforanstaltninger ("det andet kriterium"), og at selskabet faktisk har eksporteret de pågældende varer til Fællesskabet efter den undersøgelsesperiode, der ligger til grund for foranstaltningerne, eller har indgået en uigenkaldelig kontraktmæssig forpligtelse til at eksportere en væsentlig mængde til Fællesskabet ("det tredje kriterium"), kan artikel 1, stk. 3, i nævnte forordning ændres ved at tildele den nye eksporterende producent den toldsats, der gælder for de samarbejdsvillige selskaber, der ikke indgik i stikprøven, dvs. 7,6 %.(3) Den oprindelige forordning er blevet ændret to gange ved ændringsforordninger, nemlig ved Rådets forordning (EF) nr. 2143/2004[6] og Rådets forordning (EF) nr. 122/2006[7]. Ved begge forordninger blev navnene på selskaber, der eksporterede den pågældende vare med oprindelse i Indien, og som over for Kommissionens tjenestegrene havde godtgjort, at de opfyldte kriterierne i Rådets forordning (EF) nr. 74/2004, føjet til listen over indiske eksporterende producenter i bilaget til forordningen.B. ANMODNINGER FRA NYE EKSPORTØRER/PRODUCENTER(4) 19 indiske selskaber har siden offentliggørelsen af den foregående ændringsforordning ansøgt om at blive indrømmet samme status som de samarbejdsvillige selskaber, der deltog i den oprindelige undersøgelse, men som ikke indgik i stikprøven ("status som ny eksportør").(5) De 19 ansøgere var:Ansøgende selskab | By |B.K.S Textiles Private Limited | Coimbatore |Indian Arts & Crafts Syndicate (IACS) | New Delhi |Mittal International | Panipat |Esskay International | Mumbai |Opera Clothing | Mumbai |Govindji Trikamdas & Co. | Mumbai |Navnitlal Private Limited | Mumbai |Tulip Exim | Mumbai |Aarthi - A1 – Traders | Karur |Anjani Synthetics Limited | Ahmedabad |Home Concepts | New Delhi |Siyaram Silk Mills Limited | Mumbai |Ramlaks Exports Pvt. Ltd. | Mumbai |Oracle Exports | Mumbai |Sellon Dynamics | Mumbai |Synthesis Home Textiles | Karur |Devtara Industries | Muradnagar |Summer India Textile Mills | Salem |Prathishta Weaving and Knitting | Coimbatore |(6) Fire af de indiske selskaber, der anmodede om status som ny eksportør, besvarede ikke det spørgeskema, der skulle vise, om de overholdt bestemmelserne i artikel 2 i Rådets forordning (EF) nr. 74/2004, og deres anmodninger måtte derfor afvises.(7) Ét selskab sendte spørgeskemaet tilbage to gange, begge gange ufuldstændigt udfyldt og med modstridende oplysninger. Der blev sendt et tredje spørgeskema til selskabet, som ikke blev sendt tilbage, og det var derfor ikke muligt for selskabet at bevise, at det opfyldte kriterierne for at få status som ny eksporterende producent. Dette selskabs anmodning blev derfor afvist.(8) De resterende 14 selskaber indsendte fuldstændigt besvarede spørgeskemaer og kom derfor i betragtning til indrømmelse af status som ny eksportør.(9) Den dokumentation, der blev fremlagt af seks af de ovennævnte indiske eksportører/producenter, anses som fyldestgørende for, at de kan tildeles toldsatsen på 7,6 %, der gælder for de samarbejdsvillige selskaber, der ikke indgik i stikprøven, og de føjes derfor til listen over eksportører/producenter i bilaget (i det følgende benævnt "bilaget") til Rådets forordning (EF) nr. 74/2004, som ændret ved Rådets forordning (EF) nr. 2143/2004 og Rådets forordning (EF) nr. 122/2006.(10) De resterende otte selskabers ansøgninger om indrømmelse af status som ny eksporterende producent blev afvist af følgende grunde:(11) Syv selskaber fremlagde ikke dokumentation for, at de havde eksporteret den pågældende vare til Fællesskabet efter undersøgelsesperioden eller havde indgået uigenkaldelige kontraktmæssige forpligtelser til at eksportere væsentlige mængder af den pågældende vare til Fællesskabet.(12) Ét selskab er forretningsmæssigt forbundet med et selskab, der allerede er opført i listen i den oprindelige forordning, og førstnævnte selskabs ansøgning om indrømmelse af status som ny eksportør blev derfor afvist, da det ikke opfyldte det andet kriterium i den oprindelige forordnings artikel 2.(13) De selskaber, der ikke fik tildelt status som nye eksportører, blev underrettet om grundene til denne afgørelse og fik mulighed for at tilkendegive deres synspunkter skriftligt.(14) Alle argumenter og indlæg fra de interesserede parter er blevet undersøgt og taget i betragtning, når det var berettiget –UDSTEDT FØLGENDE FORORDNING:Artikel 1Følgende selskaber føjes til listen over producenter i Indien i bilaget til Rådets forordning (EF) nr. 74/2004:Selskab | By |Indian Arts and Crafts Syndicate | New Delhi |M/s. Opera Clothing | Mumbai |Anjani Synthetics Limited | Ahmedabad |Ramlaks Exports Pvt Ltd | Mumbai |Oracle Exports Home Textiles Pvt Ltd | Mumbai |Summer India Textile Mills (P) Ltd | Salem |Artikel 2Denne forordning træder i kraft dagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den .På Rådets vegneFormand [1] EUT L 12 af 17.1.2004, s. 1.[2] EUT L 370 af 17.12.2004, s. 1.[3] EUT L 22 af 26.1.2006, s. 3.[4] EFT L 288 af 21.10.1997, s. 1. Senest ændret ved forordning (EF) nr. 461/2004 (EUT L 77 af 13.3.2004, s. 12).[5] EUT L 12 af 17.1.2004, s. 1. Senest ændret ved forordning (EF) nr. 122/2006 (EUT L 22 af 26.1.2006, s. 3).[6] EUT L 370 af 17.12.2004, s. 1.[7] EUT L 22 af 26.1.2006, s. 3.